A 2008-09-es szezon a BL-selejtezőkkel kezdődött. Az ellenfél az Artmedia Petržalka volt. A főtáblára jutást végül könnyedén sikerült kivívni. 2009. május 17-én 500. profi mérkőzését játszotta. Május 30-án jelentette be, hogy a szezon végén véglegesen felhagy az aktív labdarúgással. Utolsó szezonjában 32 mérkőzésen játszott, ezeken 7 gólt szerzett. A visszavonulás fő okaként az szerepelt, hogy több időt szeretne családjával tölteni. Visszavonulása után felmerült, hogy az Internazionaléhez szerződik, ám ez később nem valósult meg. Később a Juventus felajánlott neki egy munkát a korábbi edző, Ciro Ferrara segítőjeként, ő azonban nem válaszolt a felkérésre.